Баҫмаға “М”, “Н”, “О”, “Ө” хәрефтәренә башланған 2100-ҙән ашыу мәҡәлә ингән, шуларҙың 748-е биографик характерҙағы. Был ҙур күләмле, киң диапазонлы хеҙмәттә республикабыҙҙың мәҙәни -ижтимағи, сәйәси тормошондағы ваҡиғалар, фән, мәҙәниәт, мәғрифәт, спорт, ауыл хужалығы, халҡы, тарихы һәм башҡалары тураһында бай мәғлүмәт бирелә. Рус варианты менән сағыштырып ҡарағанда, был томдағы мәҡәләләргә өҫтәмә мәғлүмәттәр индерелгән, баҫмала Башҡортостандың ижтимағи-сәйәси тормошонда, иҡтисад һәм мәҙәниәтендә булған үҙгәрештәр сағылыш тапҡан.